PTTEP แจงประมูลบริการจ้างเหมาเฮลิคอปเตอร์ไม่ได้เอื้อประโยชน์รายใด
PTTEP แจงประมูลบริการจ้างเหมาเฮลิคอปเตอร์ไม่ได้เอื้อประโยชน์รายใด
12 พ.ค. 2558

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ระบุว่า ตามที่มีรายงานข่าวในหนังสือพิมพ์บางฉบับเกี่ยวกับการประมูลบริการจ้างเหมาเฮลิคอปเตอร์เพื่อรับขนส่งคนและอุปกรณ์ในการปฏิบัติงานนอกชายฝั่งของปตท.สผ. ซึ่งมีเนื้อหาที่อาจก่อให้เกิดความเข้าใจผิดกับสาธารณชนนั้น
PTTEP ขอยืนยันว่าบริษัทไม่ได้มีการดำเนินการใด ๆ ที่เป็นการเอื้อประโยชน์ให้กับผู้เข้าร่วมประมูลรายใดรายหนึ่ง โดย ปตท.สผ. ได้ชี้แจงพร้อมนำส่งเอกสารที่เกี่ยวข้องกับการประมูลบริการจ้างเหมาเฮลิคอปเตอร์ดังกล่าวให้กับสำนักงานผู้ตรวจการแผ่นดิน โดยได้รับแจ้งถึงผลการวินิจฉัยในวันที่ 3 กุมภาพันธ์ 2558 ซึ่งไม่ปรากฏว่า ปตท.สผ. ไม่ปฏิบัติตามกฎหมายหรือปฏิบัตินอกเหนืออำนาจหน้าที่แต่อย่างใด และได้ยุติการพิจารณาในเรื่องนี้แล้ว
ทั้งนี้ ตลอดการดำเนินธุรกิจด้านสำรวจและผลิตปิโตรเลียมมา 30 ปี ปตท.สผ. มีแนวทางการบริหารงานตามหลักการกำกับดูแลกิจการที่ดี สอดคล้องกับระเบียบ ข้อบังคับ และกฎหมายที่เกี่ยวข้อง